คือประจำเดือนมาเมื่อวันที่ 18 ธันวาคม หลังจากนั้นก็มีอะไรกับแฟนปกติ แล้วเมื่อวันที่ 7 มกราคม ประจำเดือนก็มาอีก คือตกใจค่ะเพราะมันมาไวกว่าปกติ แบบนี้จะเป็นอะไรรึเปล่าคะ อยากทราบค่ะ
สวัสดีค่ะ ประจำเดือนปกติควรมาทุก 22-35 วันจากครั้งก่อน ถ้ามาก่อนนี้ถือว่ามาเร็วผิดปกติ ซึ่งอาจเกิดจาก-เนื้องอกมดลูก-ติดโรคติดต่อทางเพศสัมพันธ์เช่นหนองในแท้ หนองในเทียม-เนื้องอกหรือมะเร็งที่ปากมดลูก-การติดเชื้อที่มดลูก ปากมดลูก ช่องคลอด-ภาวะแทรกซ้อนจากการตั้งครรภ์เช่น แท้ง ท้องนอกมดลูก-ความผิดปกติของรังไข่ทำให้ระดับฮอร์โมนเพศผิดปกติ จึงมีเลือดออกระหว่างรอบเดือนแนะนำควรไปพบสูตินรีแพทย์เพื่อหาสาเหตุค่ะ โดยแพทย์อาจซักประวัติเพิ่มเติม ตรวจภายใน ตรวจปัสสาวะดูการตั้งครรภ์และอัลตราซาวน์หน้าท้องดูว่ามีมดลูกหรือรังไข่ผิดปกติหรือไม่การดูแลตัวเองเบื้องต้น งดมีเพศสัมพันธ์ไปก่อน ไม่ซื้อยาปรับฮอร์โมนมากินเอง และหากมีเลือดออกมากขึ้นร่วมกับมีก้อนเนื้อปนออกมา ปวดหน่วงท้องน้อย ควรรีบไปพบแพทย์